Kasko (TV-serie)

Kasko er en norsk TV-serie som hadde premiere på TV 2 lørdag 26. februar 2022.

Komiserien handler om norsk-somaliske Jamal som går personlig konkurs og må skaffe seg jobb. Han får seg jobb som forsikringsutreder. Serien følger Jamal mens han prøver å sjonglere hard festing navigere med vanlig ni til fire jobb i et forsikringsselskap – en jobb han fikk bare fordi han hadde minoritetsbakgrunn.

Serien er produsert av selskapet Spark, som tidligere har produsert Kongen av Gulset. Hovedrollen Jamal spilles av Jonis Josef, som har skrevet manuset sammen med Mikael Samuelsen og Jenny Vuong. Mikael Samuelsen er også seriens regissør, og Jenny Vuong er produsent.

Kasko ble som eneste norske serie nominert til den europeiske serieprisen Series Mania i februar 2022. Serien ble nominert til Gullruten 2022 i klassen beste humorprogram, til Seriekritikerprisen 2022 i klassen beste norske komedie og til Humorprisen 2022 i klassen morsomste humordrama.

Sesonger

Sesong 1 
Sesong 1 bestod av 8 episoder på cirka 20 min. Den gikk på TV 2 og TV 2 Play våren 2022. Serien hadde premiere på TV 2 lørdag 26. februar 2022.

VG gav serien terningkast 5, mens Dagbladet gav terningkast 4. Aftenposten skrev at serien «handler om veien til voksenlivet, men er også et bilde på integreringsprosessen» og gav terningkast 4. Filmpolitiet på NRK P3 kalte serien en «tilskrudd og treffsikker komedie» og gav terningkast 5.

Rolleliste

Hovedroller 
 Jonis Josef – Jamal
 Abdullahi Bashir – Abdi
 Dennis Storhøi – Raymond
 Anette Hoff – Sissel
 Marlene Stavrum – Marita
 Arman Surizehi – Are
 Henrik Farley – Christian
 Ingrid Giæver – Silje
 Abubakar Hussain – Zia
 Isak Noor – Osman
 Odd-Magnus Williamson – Kjartan

Gjesteroller 

 Anita Krohn Traaseth – Think-leder
 Frida Homlung – Astrid (episode 2)
 Oscar Kristian Ruud – Oskar (episode 3)
 Martin Gjuvsland – Hans Wilhelm (episode 3)
 Mohammed Elfari – Ahmed (episode 3)
 Pål Richard Lunderby - Think-ansatt (alle episoder)

Referanser

Eksterne lenker 

 Kasko på Internet Movie Database
Norske TV-serier fra 2020-årene
Norske komiserier